jkorsvik/nowiki_second_scrape_merged huggingface dataset:
George Thornewell

George Thornewell (født 8. juli 1898 i Romiley, Stor-Manchester, England, død 6. mars 1986 i Derby, Derbyshire, England) var en engelsk landslagsspiller i fotball som spilte for fire engelske klubber. 
Thornewell spilte fire landskamper for England.


== Biografi ==
George Thornewell startet sin profesjonelle fotballkarriere i Derby County i mai 1919. Fire år senere fikk han sin landslagsdebut for England da de spilte mot Sverige i Stockholm. Kampen endte 4-2 og Thornewell noterte seg for et av målene. 
I desember 1927 gikk George Thornewell til Blackburn Rovers før han i 1929 returnerte til Derbyshire for å spille for Chesterfield. Hans fjerde og siste klubb var Newmark Town som skrev kontrakt med i august 1932.
Etter fotballkarrieren drev han i mange år en pub i Duffield.  


== Karriere som fotballspiller ==


=== Landslagskarriere for England ===


=== Klubblag ===


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0
Aer Lingus

Aer Lingus er Irlands eldste bevarte flyselskap som ble stiftet i 1936 og opererer idag en flåte på Airbus-fly. Aer Lingus har ca. 80 destinasjoner der de serverer Europa, Tyrkia, Nord-Afrika og USA. Aer Lingus er Irlands nest største flyselskap etter lavprisselskapet Ryanair. I 2015 ble Aer Lingus kjøpt av International Airlines Group, som også eier British Airways, Iberia og Vueling.
I året 2011 feiret selskapet sitt 75-årsjubileum. I anledning jubileet presenterte Aer Lingus sitt nyeste fly med det opprinnelige fargeskjemaet fra 1960-tallet mens besetningen var ikledd historiske uniformer.


== Destinasjoner ==


== Se også ==
Aer Lingus Flight 164 ble kapret 2. mai 1981 på vei fra Dublin lufthavn til London Heathrow lufthavn.


== Eksterne lenker ==
Offisielt nettsted 
(en) Aer Lingus – kategori av bilder, video eller lyd på Commons 
(en) Aer Lingus – galleri av bilder, video eller lyd på Commons 
informasjonsside om Aer Lingus Arkivert 19. januar 2011 hos Wayback Machine.
Brett Hull

Brett Andrew Hull (født 9. august 1964 i Belleville i Ontario i Canada) er en tidligere canadisk ishockeyspiller i NHL og sønn av den legendariske Bobby Hull. Han la opp i 2005 etter 741 scoringer, noe som plasserte ham på tredjeplass totalt i NHLs historie, kun slått av Wayne Gretzky og Gordie Howe. Med 650 assistpoeng endte han med totalt 1391 poeng i NHL.
Kallenavnet hans var «The Golden Brett»


== Meritter ==
Lady Byng Memorial Trophy 1990
Hart Memorial Trophy 1991
Lester B. Pearson Award 1991
Stanley Cup 1999, 2002
World Cup 1996


== Klubber ==
Calgary Flames
St. Louis Blues
Dallas Stars
Detroit Red Wings
Phoenix Coyotes


== Karrierestatistikk ==


== Referanser ==


== Eksterne lenker ==
(de) Brett Hull – Munzinger Sportsarchiv 
(en) Brett Hull – Olympedia 
(en) Brett Hull – Sports-Reference (OL-resultater – arkivert) 
(en) Brett Hull – National Hockey League (NHL) 
(en) Brett Hull – Eurohockey.com 
(en) Brett Hull – Hockeydb.com 
(en) Brett Hull – Hockey-Reference.com 
(en) Brett Hull – Legends of Hockey 
(en) Brett Hull – Eliteprospects.com
Posletten

Posletten (italiensk: Val padana eller Pianura Padana) er en slette som dekker store deler av nordlige Italia. Sletten grenser til Alpene i nord, Appenninene i sør og Adriaterhavet i øst. På grunn av elven Po og alle sideelvene dens ligger forholdene godt til rette for landbruk i dette området. Landbruk er en viktig næring for dem som bor her, men området er også et av de viktigste industriområdene i Europa. De største byene finner man der hvor sletten møter fjellmassivene, slik som Milano, Torino, Bologna og Verona.
Podalen er et betydelig geografisk trekk for Italia. Den strekker seg bortimot 650 km i øst-vestlige retning og dekker et areal på 46 999 km², inkludert den venetianske delen, som ikke egentlig er del av Poelvens dalstrøk. Den strekker seg fra de vestlige Alpene og til Adriaterhavet. Flatlandet i områdene Veneto og Friuli er ofte betraktet som adskilt ettersom de ikke har avløp til Poelven, men de utgjør til sammen et uavbrutt sletteområde.


== Eksterne lenker ==
(en) Pianura Padana – kategori av bilder, video eller lyd på Commons 
«Po Valley panorama map». Red Geographics. 2004–2009.
«The Po Basin Water Board, Italy». CABRI-Volga.
Khan Younis

Khan Younis (arabisk:خان يونس); (bokstavelig Yunus' karavanserai) er en by og en tilstøtende flyktningleir som ligger på den sørlige delen av Gazastripen. Ifølge det palestinske statistiske sentralbyrået har byen, flyktningleiren og de nærliggende områdene totalt 200 704 innbyggere. Stedet ligger nord for Rafah og sør for Deir al-Balah. Øst for Khan Younis ligger Abasan al-Kabera og to km sørvest for byen ligger Abasan al-Saghira.


== Historie ==
Flyktningsleiren ble grunnlagt i 1948 og holdt til å begynne med 35 000 flyktninger, stort sett fra landsbyene i Beersheba-området like ved.  Antallet flyktninger inklusive barna deres er av UNRWA registrert til å være 68 000 (2010).


=== Massakren i 1956 ===
En etterforskning laget av UNRWAs tjenestemenn fant ut at minst 275 sivile i Khan Younis, av dem 140 flyktninger og 135 innbyggere, ble drept av israelske styrker den 3. november 1956, under Sinaikrigen. Et ukjent antall av disse var blitt henrettet. Da Israel trakk seg tilbake i mars 1957 ble det funnet en massegrav i Kahn Youins med 40 menneskelik, antageligvis arabere, som hadde hendene bundet bak ryggen og som var blitt skutt i bakhodet. 


=== Khan Younis i al-Aqsa-intifadaen ===
Khan Younis var blant de steder som ble hardest rammet under den Andre intifadaen. I perioden 2000–2004 ødela israelske militære rundt 400 hus der. Flyktningleiren ble særlig hardt rammet.Stedet er også kjent som Hamas' hovedkvarter.


== Referanser ==
Kristiansand domkirke

Kristiansand domkirke er hovedkirke for Agder og Telemark bispedømme og menighetskirke for Domkirken menighet i Kristiansand. Den nåværende kirken er den tredje domkirken i byen og den fjerde kirken på Torvet i Kristiansand.


== Bygningen ==
Kirken er bygd etter tegning av arkitekt Henrik Thrap-Meyer og er en av landets største. Kirken har en forenklet gotisk spissbuestil, og betegnes som nygotikk. Bygningen er 70 meter lang og 39 meter bred, og tårnet er 70 meter høyt. Opprinnelig hadde kirken 2 029 sitteplasser og 1 216 ståplasser. I dag er den godkjent for 1 500 mennesker.
For å kunne utnytte de gamle murene fra kirken som brant i 1880, ble alteret lagt mot vest, mens kirker normalt pleier å ha alteret i øst. 
Bygningsarbeidene ble ferdige 1. februar 1885, og hadde da kostet totalt 240 000 kroner. Blant annet gikk det med 700 000 murstein à 2 øre. Kirken ble vigslet 18. mars 1885 av stiftsprost Johan M. Brun som var fungerende biskop.


== Utsmykning ==
Kunstneren Eilif Peterssens altertavle «Jesus og Emmausvandrerne» stod ferdig i 1886, et år etter at den skulle vært overlevert. Bildet ble malt i Roma, der kunstneren oppholdt seg da han mottok oppdraget.I 1930 ble kirken utstyrt med glassmalerier. De var utført av Carl Kristensen, og motivkretsen er hentet fra Det nye testamentet.


== Bildegalleri ==

		
		
		
		
		


== De tidligere kirkene ==

Kristiansand fikk sin første kirke i 1645 som ble kalt «Trefoldighetskirken». Den ble vigslet 21. juni 1646. Det var en liten kirke bygd i tre. 
Kristiansand ble stiftstad og bispesete i 1682. Byen måtte da også få en standsmessig kirke, og stiftets første katedral fikk navnet «Vor Frelsers Kirke». Den var bygd i stein og ble vigslet av biskop Hans Munch i 1696, men brant ned allerede i 1734. 
Byens tredje kirke og andre domkirke ble vigslet i 1738 av biskop Jacob Kærup. Denne kirken gikk med i bybrannen 18. oktober 1880. 
Dagens kirke ble så reist på samme sted hvor alle de tre tidligere kirkene hadde stått.


== Referanser ==


== Eksterne lenker ==
(no) «Kristiansand domkirke». Kirkesøk. Den norske kirke. 
«Kristiansand domkirke». Kulturminnesøk. Riksantikvaren – Direktoratet for kulturminneforvaltning. 
Kristiansand domkirke hjemmeside
Kirkebygget (Domkirkens nettsted)
agderkultur.no om Kristiansand domkirke
Kristiansand domkirke 1738 – 1880 (Vest-Agder fylkesmuseum)
Virtuelle Kristiansand Domkirke, 360° Panoramabilder
Utsikt fra kirketårnet. Video.
Kristiansand domkirke på kirkenorge.no
Knut Hjeltnes

For arkitekten med samme navn, se Knut Hjeltnes (arkitekt).Knut Hjeltnes (født 8. desember 1951 i Ulvik) er en norsk tidligere diskoskaster og kulestøter. Han er en av få nordmenn som har deltatt i en verdenscupfinale. I 1979 deltok han og ble nummer 4. På slutten av 1970-åra og begynnelsen av 80-åra var han en av de beste norske mannlige friidrettsutøvere. Han vant de fleste NM i kule og diskos i den perioden. 


== Karriere ==
Knut Hjeltnes ble nummer 5 i diskos under EM 1978 og nummer 4 i samme øvelse under EM 1986. Under Sommer-OL i 1976 i Montréal kom han på 7.-plass og i OL i Los Angeles i 1984 oppnådde han 4.-plass, mens han fire år senere igjen kom på 7.-plass under OL i Seoul. Han satte norsk rekord i diskos med 69,62 i 1985, den rekorden står fortsatt. Han representerte IL Gular.
Sommeren 1977 ble Knut Hjeltnes som første nordmann tatt for bruk av doping, og ble utestengt fra all idrett i ett år. Hjeltnes innrømmet at han hadde tatt anabole steroider.
Knut Hjeltnes ble i 1978 uteksaminert fra Brigham Young University. Senere arbeidet han i perioder innen salg og markedsføring for Nike International og Microsoft Inc. Etter å ha lagt opp som idrettsutøver var han i perioden 1994-1997 diskostrener for Norge. I 1996 gjorde Hjeltnes combeback i diskos og var nær ved å klare kvalifiseringskravet til VM dette året.
Fra 1999 til 2013 var han  idrettsinstruktør ved United States Military Academy i West Point i USA. Han er gift for andre gang og har tre barn fra første ekteskap.


== Meritter ==
5 kongepokaler
20 NM-gull i kule og diskos
OL 1976 7.-plass i diskos
EM 1978 5.-plass i diskos
VC-finale 1979 4.-plass i diskos
OL 1984 4.-plass i diskos
EM 1986 4.-plass i diskos
Gjeldende norsk rekord i diskos med 69,62 meter.


== NM-medaljer ==


== Se også ==
Norske rekorder i friidrett
Mestvinnende utøvere i NM i friidrett


== Referanser ==


== Litteratur ==
Dopet. Knut Hjeltnes forteller (ført i pennen av Jan Hedenstad) – ISBN 82-05-12002-1


== Eksterne lenker ==
(en) Knut Hjeltnes – Olympics.com 
(en) Knut Hjeltnes – Olympic.org 
(en) Knut Hjeltnes – Olympedia 
(en) Knut Hjeltnes – Sports-Reference (OL-resultater – arkivert) 
(en) Knut Hjeltnes – World Athletics 
(en) Knut Hjeltnes – Track and Field Statistics
George Henry Richards

George Henry Richards (født 10. mai 1880 i Bulwell, Nottinghamshire, England, død 1. november 1959 i Derby, Derbyshire, England) var en engelsk landslagsspiller i fotball som spilte for en engelsk klubb i årene 1902 til 1914. 
Richards spilte én landskamp for England.


== Biografi ==
George Henry Richards startet sin profesjonelle fotballkarriere i Derby County i april 1902, og hans første kamp for klubben var en ligakamp mot Sheffield Wednesday. I juni 1909 fikk han sin første, og eneste, landskamp for England da de spilte mot Østerrike i Wien. Richards spilte for Derby fram til 1914 da han la opp som spiller. 


== Karriere som fotballspiller ==


=== Landslagskarriere for England ===


=== Klubblag ===


== Kilder ==
Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4
Mortimer, Gerald (2006): DERBY COUNTY The Complete Record.  Breedon Books Publishing, Derby. ISBN 1-85983-517-1
Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0


== Eksterne lenker ==
(en) George Henry Richards – national-football-teams.com 
(en) George Henry Richards – EU-Football.info
Serravalle

Serravalle er San Marinos mest folkerike kommune (castello). Det største stedet i kommunen er Dogana, som også er landets største by. Kommunen har 10 636 innbyggere (februar 2014).


== Referanser ==
Acquaviva

Acquaviva er en kommune (castello) i San Marino. Her ligger en av verdens mest berømte motor-crossbaner, Baldasserona. Den har 2 137 innbyggere (februar 2014).


== Referanser ==
Ashland County

Ashland County er navnet på to fylker i USA:

Ashland County (Ohio)
Ashland County (Wisconsin)


== Se også ==
Ashland
Buffalo County

Buffalo County er navnet på tre fylker i USA:

Buffalo County (Nebraska)
Buffalo County (Sør-Dakota)
Buffalo County (Wisconsin)
Florence County

Florence County er navnet på to fylker i USA:

Florence County (Sør-Carolina)
Florence County (Wisconsin)
Borgo Maggiore

Borgo Maggiore er en av San Marinos ni kommuner (castello). Administrasjonstedet heter Mercatale og er en av landets tre byer. Kommunen har 6 655 innbyggere (februar 2014).


== Referanser ==
Green County

Green County er navnet på to fylker i USA:

Green County (Kentucky)
Green County (Wisconsin)
Iowa County

Iowa County er navnet på to fylker i USA:

Iowa County (Iowa)
Iowa County (Wisconsin)
Lafayette County

Lafayette County er navnet på seks fylker i USA:

Lafayette County (Arkansas)
Lafayette County (Florida)
Lafayette County (Mississippi)
Lafayette County (Missouri)
Lafayette County (Wisconsin)
Lafayette Parish i Louisiana
Menominee County

Menominee County er navnet på to fylker i USA:

Menominee County (Michigan)
Menominee County (Wisconsin)
Vernon County

Vernon County er navnet på to fylker i USA:

Vernon County (Missouri)
Vernon County (Wisconsin)Se også:

Vernon Parish, Louisiana
Chiesanuova

Cheisanuova er en av de ni kommunene som San Marino er delt inn i. Kommunen har 1 109 innbyggere (februar 2014).Mauel Poggiali, to ganger verdensmester i mc (motorsykkel) (125cc og 250cc) kommer fra Chiesanuova.


== Referanser ==
Faetano

Faetano er en kommune (castello) i San Marino. Den har 1 169 innbyggere (februar 2014).


== Referanser ==
Domagnano

Domagnano er en av San Marinos ni kommuner. Den har 3 357 innbyggere (februar 2014).


== Referanser ==
Skule Torsteinsson

Skule Torsteinsson (norrønt Skúli Þórsteinsson) var en islandsk skald på 1000-tallet. Han var sønnesønn av den strie skalden Egil Skallagrimson og tilknyttet hirden til ladejarl Eirik Håkonsson i Trøndelag. En kort opptegnelse av livet hans blir gitt i avslutningen av farfarens saga, Egils saga:

Av sønnene til Torstein var Torgeir den sterkeste, men Skule var størst. Han bodde på Borg etter faren sin. Skule var lenge i viking. Han var stavnbu hos Eirik jarl på Jernbarden den gang kong Olav Tryggvason falt. Skule hadde vært med i syv slag på vikingferdene sine og ble ansett for å være enestående bestemt og tapper. Han dro tilbake til Island etterpå og ble bonde på Borg hvor han levde til han ble gammel og det er mange folk som nedstammer fra ham.Skule har også en mindre andel i Gunnlaug Ormstunges saga hvor han introduserer skalden Gunnlaug Ormstunge for Eirik jarl. Skáldatal lister dem begge som hirdskalder for jarlen. Med tanke på farfarens strider med sønnene til Harald Hårfagre er det ikke vanskelig å forstå at Skule knyttet seg til Eirik jarl.Noen få fragmenter fra Skules skaldekvad er blitt bevart for ettertiden. Snorre Sturlason i Olav Tryggvasons saga siterer to vers hvor Skule husker tilbake på sin deltagelse i slaget ved Svolder:
Fire andre fragmenter som synes å komme fra samme kvad blir også sitert i Skáldskaparmál av Snorre. Kvadet ble diktet da Skule var blitt gammel og lot minnet dvele ved sin ungdoms tid i krig.


== Referanser ==


== Eksterne lenker ==
Eysteinn Björnsson (2002): Index of Old Norse/Icelandic Skaldic Poetry på: «Skálda- & vísnatal norrœns miðaldakveðskapar» Se spesielt «Skúli Þórsteinsson» som benytter ulike utgaver. (Islandsk)
Skáldskaparmal (engelsk)
Skúli Þórsteinsson: Lausavísa (norrønt)
Montegiardino

Montegiardino er en av de ni kommunene eller «castelli» i San Marino. Den har 906 innbyggere (februar 2014).


== Referanser ==

¨
Fiorentino

Fiorentino er en av ni kommuner eller «castelli» i San Marino. Den har 2 528 innbyggere (februar 2014).


== Referanser ==
Henrik Holm (skuespiller)

Henrik Holm (født 12. september 1995) er en norsk skuespiller. Han er mest kjent for rollen som Even i tredje og fjerde sesong av tv-serien Skam i 2016 og 2017. Sammen med Tarjei Sandvik Moe fra Skam vant han pulikumsprisen Folkets favoritt under Gullruten 2017. Han hadde også en rolle i tv-serien Halvbroren fra 2013.


== Referanser ==


== Eksterne lenker ==
(en) Henrik Holm på Internet Movie Database 
(en) Henrik Holm hos The Movie Database 
Henrik Holm på Instagram
Huronsjøen

Huronsjøen er en av de store sjøer (Great Lakes, Grands Lacs) i Nord-Amerika. Den er den nest største av de store sjøer og verdens tredje største ferskvannsinnsjø. Den har en areal på 59 600 km² og inneholder 3 543 km³ vann. Største lengde og bredde er henholdsvis 332 og 295 kilometer. Gjennomsnittsdybde 59 meter og største dybde 229 meter. 
De fem store sjøer er, Øvresjøen, Michigansjøen, Ontariosjøen, Eriesjøen og Huronsjøen. 
I Huronsjøen ligger Manitoulinøya, verdens største innlandsøy (2 766 km²).


== Større byer ved Huronsjøen ==

Saginaw, Michigan
Bay City, Michigan
Alpena, Michigan
Cheboygan, Michigan
St. Ignace, Michigan
Port Huron, Michigan
Goderich, Ontario
Sarnia, Ontario


== Referanser ==


== Eksterne lenker ==
(en) Lake Huron – kategori av bilder, video eller lyd på Commons
Epiktet

Epiktet eller Epiktetos (født ca. 55, død ca. 135) var en gresk stoisk filosof. Han var sannsynligvis født i Hierapolis. Hans fødenavn er ikke kjent. Ordet «Epiktetos» betyr simpelthen «ervervet». Han kom til Roma som slave, hvor han ble frigitt og levde store deler av sitt liv, inntil han ble tvunget til eksil i Nikopolis, Hellas. Her  virket han som lærer, og bodde i byen frem til sin død.
Epiktet ble født i Frygia, og var muligens slave allerede fra fødselen av. Han kom til Roma som slave, og jobbet i forskjellige hus til han ble frigitt. 
Man tror ikke at Epiktet skrev ned sine egne verk, sannsynligvis er det eleven Arrianos som har nedtegnet dem.I motsetning til de tidlige stoikere var Epiktet mindre opptatt av det metafysiske verdensbildet, og mer opptatt av etikk og livsførsel. Epiktets hovedverk, «Enchiridion» (=«håndbok») tar for seg Epiktets moralfilosofi. Epiktet deler hendelser inn i de som man kan gjøre noe med og de man ikke kan gjøre noe med. Den førstnevnte gruppen inkluderer våre handlinger, utsagn, reaksjoner, tanker og følelser. Til den sistnevnte gruppen hører alt annet, inkludert vår kropp, vår skjebne (og dermed vår karriere), vår formue og mange andre ting. For Epiktet er det som man ikke kan gjøre noe med også irrelevant for det å være et godt menneske. Læreboken til Epiktet handler dermed i utgangspunktet om hvordan man reagerer på ytre stimuli som forandring i formue, karriere, familiemedlemmers død, egen død og så videre.
Epiktet regnes blant de store stoiske filosofene, og han hadde stor innvirkning på Marcus Aurelius.


== Referanser ==
Eriesjøen

Eriesjøen er en av de store sjøer i Nord-Amerika. Den grenser til delstatene Ohio, Pennsylvania, New York og Michigan. I nord grenser den til Ontario i Canada. Den er verdens trettende største ferskvann-innsjø. Den har et areal på 25 667 km² og har en gjennomsnittsdybde på 19 meter. Den inneholder 480 km³ vann.
Sjøen er oppkalt etter indianerfolket Erie, som bodde syd for sjøen før europeiske nybyggere drev dem vekk fra området.
Sjøen skaper gunstige forhold for jordbruk i de omkringliggende områdene i Ontario, Ohio, Pennsylvania og New York. Sjøen inneholder mange fiskearter og er populær både for sportsfiske og profesjonelt fiskeri. Men, etter at høye forurensningsnivåer ble oppdaget på 1960- og 1970-tallet har det pågått en større debatt om forvaltning av sjøen og fiskerivirksomheten.
De fem store sjøer er Øvresjøen  (Lake Superior), Michigansjøen, Ontariosjøen, Eriesjøen og Huronsjøen. 


== Se også ==
De store sjøer


== Referanser ==


== Eksterne lenker ==
(en) Lake Erie – kategori av bilder, video eller lyd på Commons
Vakre vegers pris

Vakre vegers pris (offisielt Vegdirektørens pris for vakre veger) er en konkurranse som arrangerers av Statens vegvesen og utdeles på arrangementet Veg- og trafikkdagene. 
Prisen ble stiftet av Eskild Jensen da han var veidirektør.


== Prisvinnere ==

2018 – E6 Frya–Sjoa i Gudbrandsdalen og Hovedgata og Holgata i Tvedestrand
2016 – Fylkesveg 98 over Ifjordfjellet i Finnmark
2014 – Kongevegen over Filefjell og Skjarvelandet på Havøysundvegen i Finnmark
2012 – Borgestadalléen i Skien og Bybanen i Bergen
2008 – Riksvei 47 Risøybrua i Haugesund Kommune i Rogaland og Slemmestadveien gjennom Vollen i Asker
2006 – Fylkesveg 365 i Askvoll kommune i Sogn og Fjordane.
2004 – Veipakke i Drammen – Nedre Strandgate, Strandveien, Elveparken og Bragernestunnelen (Buskerud)
2002 – Miljøgate i Drøbak (Akershus)
1999 – Lysefjordbrua, riksvei 13 (Rogaland)
1997 – Delt mellom Mannheller fergekai, riksvei 5 (Sogn og Fjordane) og fylkesvei 382 ved Hafrsfjord (Rogaland)
1995 – Årnes i Åfjord (Sør-Trøndelag)
1994 – Skarnsundbrua, Fylkesvei 755 (Nord-Trøndelag)
1993 – Vetrlidsallmenningen i Bergen (Hordaland)
1992 – Europavei 39 mellom Instefjord og Oppedal (Sogn og Fjordane)
1991 – Miljøprioritert gjennomkjøring i Liknes sentrum (Vest-Agder)
1990 – To fotgjengerunderganger under Europavei 18 i Stavanger sentrum (Rogaland)
1989 – Rundkjøring på Landstads plass i Sandefjord (Vestfold)
1988 – Parsellen Langevatn-Breidablikk av Strynefjellsvegen, riksvei 15 (Oppland)


== Referanser ==


== Eksterne lenker ==
Offisielt nettsted 
Offisielt nettsted 
Statens vegvesen – Vakre vegers pris 2006 – Årets vinner er Bulandet-Værlandet, Askvoll
Sextus Empiricus

Sextus Empiricus (født ca. 160, død 210 e.Kr.) var en lege og filosof som var virksom i Alexandria, Roma og Aten.
Hans filosofiske arbeider regnes for å være de best bevarte tekstene til skeptikerne. Han skrev også i relasjon til stoisismen. Den fyldigste fremstillingen som er bevart av arbeidene til Pyrrhon, (365 f.Kr.-270 f.Kr.), som var skeptisismens grunnlegger, og som via Sextus Empiricus og i hans bok Pyrrhonarium («Pyrrhonismens hovedtrekk») har lagt grunnlaget for pyrrhonisk skeptisisme.

«Ved skeptisisme tar vi ikke stilling til om noe er sant eller ikke, og dette gir oss sinnsro»Historien hevder at han tilhørte den empiriske skolen innen medisinen; noe navnet også tyder på. Men i sine arbeider (to steder) synes Sextus å plassere seg nærmere den metodiske skoleretningen, hvilket også hans filosofiske arbeider synes å understøtte. Sextus synes i liten grad å ha vært en selvstendig tenker, men han fremstilte andres argumenter så godt at skriftene hans ble innflytelsesrike.
På 400-tallet anklaget pave Gregor I den store både Sextus Empiricus og Pyrrhon for å smitte folk med «den fryktelige og ondartede sykdommen som het skeptisisme»,.


== Bibliografi ==
Sextus Empiricus' tre kjente verker er Pyrrhonismens grunntrekk (Πυῤῥώνειοι ὑποτυπώσεις, Pyrrhōneioi hypotypōseis, på engelsk titulert Outlines of Pyrrhonism), og to særskilte verker bevart under samme tittel, Mot matematikere (Adversus Mathematicos), den ene av dem er antagelig ufullført. De første seks bøkene (bokrullene) av 'Mot matematikere (Πρὸς μαθηματικούς, Pros mathematikous) er mer vanlig kjent som Mot lærerne, og hver av enkeltbøkene (bokrullene) har en tradisjonell tittel:

Mot matematikere I–VI er tidvis skjelnet fra Mot matematikere VII–XI ved å benytte en annen tittel, Mot dogmatikere (Πρὸς δογματικούς, Pros dogmatikous) og deretter er de gjenværende bøker nummerert som I–II, III–IV, og V, til tross for det faktum det er også vanligvis antatt at begynnelsen av hver slik adskilte verk er tapt og det ikke kjent hvor mange bøker som kan ha vært forut de bevarte bøkene. Dette verket har blitt antatt å ha hatt en tittel som Skeptiske avhandlinger' (Σκεπτικὰ Ὑπομνήματα / Skeptika Hypomnēmata).
Merk at ingen av disse titlene, unntatt Mot matematikere og Pyrrhonismens grunntrekk, er funnet i manuskriptene.


== Referanser ==


== Litteratur ==
Sextus Empiricus (2000): Outlines of scepticism, redigert av Jonathan Barnes og Julia Annas: Cambridge University Press.
Sexti Empirici Adversus mathematicos, hoc est, adversus eos qui profitentur disciplinas, Gentiano Herveto Aurelio interprete, Parisiis, M. Javenem, 1569 (Vicifons).